Kort inden midnat blev en 42-årig mandlig bilist stoppet i et rent rutinetjek på Jeppe Aakjærsvej i Aalborg. Det viste sig, at den 42-årig mand var stærkt påvirket af stoffer. Men Nordjyllands Politi opdagede andre overraskende ting i mandens bil. - Udover at være meget påvirket af stoffer, så var bilen fyldt med pc- udstyr, kameraer og smykker. Vi efterforsker sagen, da sagerne i bilen nok er tyvekoster, siger vagtchef Per Vagn Nielsen til TV2/Nord. Nordjyllands Politi vil senere i dag afhøre manden, når den 42-årig ikke længere er påvirket.

Referat:
En 42-årig påvirket mand blev sent torsdag aften stoppet i Aalborg med bilen fuld af tyvekoster.